Prag-foto-album: Diaan en kleine Olivia | SARIE
Prag-foto-album: Diaan en kleine Olivia	deur Martie Swanepoel
"Olivia was die eintlike baas by die fotosessie. Sy's 'n rustige baba en was die ideale model, maar sy bly 'n baba! As sy wil eet of slaap, wil sy dit nóú doen, einde van die argument."Terwyl Diaan besig gehou is met die grimering en ander voorbereidings was Jody heeltyd daar om met Olivia te help. "Nou en dan kon jy sien sy soek nou net haar ma, en dan het Diaan haar binne sekondes rustig gekry," vertel Fanie.
"Ek het tot drie weke voor haar geboorte gewerk, en omdat ek 'n lekker werk het, het dit 'n rustige atmosfeer vir haar geskep. Dit is belangrik tydens swangerskap."Sy beken sy was absoluut versot daarop om swanger te wees.
"Ek was huge! Aan die begin was ek baie gesteld daarop om nie te veel gewig aan te sit nie. Jy dink heeltyd dat jy ná die swangerskap weer moet begin werk en dan moet jy maer wees."Maar so halfpad deur die swangerskap het sy besluit basta daarmee.
Diaan het haarself glad nie in dié tyd geweeg nie. Die oggend van die geboorte het 'n verpleegster haar op die skaal laat klim. "Ek het voor die tyd vir haar gesê ek raai ek het so23 kilogram aangesit. En ek was reg. Intussen het ek darem al 'n hele klompie daarvan verloor, maar daar is nog 'n paar oor."
ek was nog nooit 'n groot fan gewees nie, maar moederskap doen dit nogal vir haar!!
Dit is die mooiste foto's wat ek nog in my lewe gesien het. Olivia Rose is so pragtig Diaan – geniet elke oomblik van jou kleinding se lewe.